jkorsvik/nowiki_second_scrape_merged huggingface dataset:
Malta under Paralympiske sommerleker 2012

Malta deltok under med 1 utøver  Paralympiske sommerleker 2012 i London, Storbritannia, fra 19. august til 9. september.
Nasjonen ble representert av en enkelt svømmer, Matthew Sultana, som fikk en friplass til lenke etter at han ikke klarte kvalifikasjonstiden. Sultana har blitt midlertidig klassifisert i S10 (lav grad av funksjonshemming) av Maltas Paralympiske komite.


== Svømming ==

Menn


== Referanser ==


== Eksterne lenker ==
Resultater hos paralympic.org
Destinee Hooker

Destinee Dante Hooker (født 7. september 1987 i Frankfurt am Main i Tyskland) er en amerikansk volleyballspiller som deltok i  de olympiske leker  2012 i London.
Hooker vant en olympisk sølvmedalje i volleyball under OL 2012 i London. Det amerikanske kvinnelandslaget kom på andreplass i turneringen bak Brasil. USA vant kvartfinalen med 3–0 over Den dominikanske republikk, og i semifinalen vant de med 3–0 over Sør-Korea, men i finalen ble det tap med 1–3 mot Brasil.


== OL-medaljer ==
 2012  London – Sølv i volleyball, kvinner  USA


== Referanser ==


== Eksterne lenker ==
(en) Destinee Hooker – Olympedia 
(en) Destinee Hooker – Sports-Reference (OL-resultater – arkivert) 
(en) Destinee Hooker – USAs olympiske komité 
(en) Destinee Hooker – World Athletics 
(en) Destinee Hooker – Track and Field Statistics 
(en) Destinee Hooker – European Volleyball Confederation 
(en) Destinee Hooker – World of Volley 
(it) Destinee Hooker – Lega Pallavolo Serie A (kvinner)
Ronnie M.A.G. Larsen

Ronnie Michael André Giskegjerde Larsen (født 9. januar 1971) er en norsk forfatter, skribent, kåsør, folkehøgskolelærer, regissør og musiker. Han er fra øya Giske i Giske kommune på Sunnmøre og bor i dag på Filtvet i Hurum kommune. 
Larsen var fast perkusjonist i popbandet The Margarets fra 1991-2011. 
Han er utdannet manusforfatter og filmregissør fra Surrey Institute of Art & Design, University College, i dag University for the Creative Arts, i sørlige England og er hovedlærer på film, foto og sosiale medier ved Holtekilen Folkehøgskole i Bærum. Han ga i 2008 ut novellesamlinga OFFA-Forteljingar frå ei øy og i 2012 ga han ut sin første roman, Sommar i Thereses gate.  Han er også manusforfatter på spillefilmen Skumringslandet som hadde premiere i 2014 og har skrevet librettoen til jazzoperaen Storkaren som hadde urframføring i august 2012, og oppsatt i Den Norske Opera og Ballett høsten 2013. The Brazz Brothers skrev musikken, og Magne Fremmerlid var solist.
Etter at han fikk et barn med Downs syndrom har han engasjert seg i samfunnsdebatten om menneskeverd og holder foredrag om emnet. Han sitter i styret for Dissimilis.I 2016 startet etablerte han to radioprogrammer på kanalen Ordentlig Radio. Hus Forbi og musikkprogrammet Platelangs med Larsen & Valebrokk, som han har sammen med journalist Erik Valebrokk. I 2017 startet han radiokanalen RadioSignal sammen med Lars Ulseth.
Ronnie M.A.G. Larsen driver Bokhandleren på Tofte som han åpnet i juni 2017 og jobber som filmlærer ved Follo Folkehøgskole i Vestby.


== Giske ==
Tre av medlemmene fra det oppløste The Margarets, Rune Berg, Ronnie MAG Larsen og Alex Rinde debuterte med syvtommeren Strangers In A New Town den 2. november 2012. Bandet heter Giske, det samme som øya de kommer fra. Giske ga ut platen Carousel Magic Spell i mai 2015.


== Referanser ==


== Eksterne lenker ==
Offisielt nettsted 
(en) Ronnie M.A.G. Larsen – kategori av bilder, video eller lyd på Commons 
Cappelen Damm, forfatterprofil
Live på Svalbard -82

Live på Svalbard -82 er liveopptak med Øystein Sunde, innspilt i Sveagruva på Svalbard i 1982. Albumet ble først gjort tilgjengelig som en del av samleboksen Puslespill - Komplett Sunde.


== Sporliste ==
Side 1:

«På vegne av Væfæsjeskommiteen» (prat)
«Mesterkokken på Grand Hotell»
«En Kjærlighetssang» (prat)
«Verandaen der»
«En talking blues, vær så snill?» (prat)
«Svigerfars motorsag»
«Sigurd Jorsalfar»
«En barnevise»  (prat)
«Hvis dine ører henger ned»
«Det må jeg huske på»  (prat)
«Det året det var så bratt»
«Fjeld og Sareussen inn fra venstre» (prat)
«Barkebille boogie»
«Tilbake til skogen» (prat)
«Modællfly og radiostyrt»
«Forbikjøring»
«Banjo er et muntert instrument» (prat)
«Foggy Mountain Breakdown»
«Liten og grønn»
«En trommesolo» (prat)
«Trio Martini» (prat)
«Saus over bordet»
«Vi kjøper bukse» (prat)
«2003, en butikk-odyssé»
«Pels på do» (prat)
«Vi pusser opp på badet (sjarmør i pels nr 1)»
«Intro Je rusla hjem» (prat)
«Je rusla hjem»
«Ticket to ride»
«Jeg rusler fortsatt»
«En til med det samma vi står her» (prat)
«Sjæddåvv-bandet»


== Medvirkende ==


=== Musikere ===
Øystein Sunde - sang, gitar, banjo, produsent, fotograf
Dr. Jonas Fjeld - gitar
Johnny Sareussen - bass


=== Øvrige ===
Inge Holst Jacobsen - tekniker
Per Sveinson - redigering
Tomas Siqveland - mastering
Jon Karlsen - grafisk design
Magnus Andersen - fotograf


== Utgaver ==
Spinner Records - CD utgitt 2012 i boksen Puslespill


== Referanser ==


== Eksterne lenker ==
Andmeldelse i Oppland Arbeiderblad.
Anmeldelse i Østlendingen.
Gustav Ejstes

Gustav Ejstes (født 23. desember 1979 i Lanna, Skövde, Västergötland) er en svensk musiker og komponist. Han er vokalist og frontfigur i det psykedeliske rockebandet Dungen. Han spiller selv en rekke av instrumentene på Dungens album, sammen med Reine Fiske (gitar), Mattias «Tiaz» Gustavsson (bass) og Johan Holmegard (trommer), som også spiller i bandet.Etter en kort periode i stallen til Virgin Records med albumet Stadsvandringar (2002), returnerte han til plateselskapet Subliminal Sounds. Dungen har utgitt syv album per 2013, og har fått en meget god mottakelse verden over.
Siden 2012 er han også med i bandet Amason sammen med Amanda Bergman, Pontus Winnberg, Petter Winnberg og Nils Törnqvist
Ejstes spilte fløyte på det australske rockebandet Wolfmothers låt «Witchcraft» på deres konsert-DVD Please Experience Wolfmother Live.
Ejstes er fortsatt influert av hiphop og har deltatt på Timbuktus album Oberoendeframkallande og har scratchet med Marcus Price fra hiphopbandet Fattaru fra Stockholm.


== Diskografi ==


=== Album ===
Dungen (2001, Subliminal Sounds)
Dungen 2 (2002, Subliminal Sounds)
Stadsvandringar (2002, ASK)
Ta det lungt (2004, Subliminal Sounds)
Tio bitar (2007, Subliminal Sounds)
4 (2008, Subliminal Sounds)
Skit i allt (2010, Subliminal Sounds)
Allas sak (2015)


=== EP-er ===
Tyst minut (2005, Subliminal Sounds)


=== Singler ===
«Solen stiger upp» (2002, Dolores Recordings)
«Stadsvandringar» (2002, Dolores Recordings)
«Jag vill va' som du / Har du vart' i Stockholm?» (2003, Dolores Recordings)
«Panda» (2005, Memphis Industries)


== Referanser ==


== Eksterne lenker ==
(en) Gustav Ejstes på Discogs 
(en) Gustav Ejstes på MusicBrainz 
Dungens offisielle hjemmeside
Spinner Records

Spinner Records er et plateselskap eid av Øystein Sunde.


== Utgivelser ==


=== Album ===
Øystein Sunde - Øystein Sundes 40 beste (Nyutgivelse) (1992)
Finn Kalvik - Innsida ut (1991)
Kari, Ola og Lars Bremnes - Ord fra en fjord (1992)
Hellbillies - Sylvspente boots (1992)
Hellbillies - Pela stein (1993)
Øystein Sunde - Hærtata hørt (Nyutgivelse) (1993)
Øystein Sunde - Barkebille boogie (Nyutgivelse) (1993)
Øystein Sunde - I Husbukkens tegn (Nyutgivelse) (1993)
Øystein Sunde - Overbuljongterningpakkmesterassistent (Nyutgivelse) (1993)
Øystein Sunde - Kjekt å ha (Nyutgivelse) (1993)
Øystein Sunde - Du må'kke komme her og komme her (1994)
Per Frydenlund - Ut av skapet (1996)
Øystein Sunde - Nå er begeret nådd (1999)
Eda-Pelle - Vita äljen (2000)
Spinnvill - Spinnvill (2000)
Øystein Sunde - Øystein Sundes 40 beste (Nyutgivelse) (2002)
Christiania Fusel & Blaagress - Som varmt hvetebrød i tørt gress (Nyutgivelse)  (2003)
Øystein Sunde - Hærtata hørt (Nyutgivelse)  (2003)
Øystein Sunde - Barkebille boogie (Nyutgivelse)  (2003)
Øystein Sunde - I Husbukkens tegn (Nyutgivelse)  (2003)
Øystein Sunde - Overbuljongterningpakkmesterassistent (Nyutgivelse)  (2003)
Øystein Sunde - Kjekt å ha (Nyutgivelse)  (2003)
Øystein Sunde - Du må'kke komme her og komme her (Nyutgivelse)  (2003)
Drangedal Bortforklaring - Smak og bedrag (2003)
Div. artister - Gull i fra grønne skoger - Vidar Sandbeck i ord og toner (2003)
Ola Bremnes - Livstegn (2004)
Øystein Sunde - Sånn er’e bare (2005)
Øystein Sunde - Sundes verden – 26 av de aller beste (2006)
Øystein Sunde - Sundes verden – 52 av de aller beste (2006)
Øystein Sunde - Meget i sløyd (2008)
Øystein Sunde - 1001 fnatt (Nyutgivelse) (2012)
Øystein Sunde - Det året det var så bratt (Nyutgivelse) (2012)
Øystein Sunde - Ikke bare tyll (Nyutgivelse) (2012)
Øystein Sunde - Klå (Nyutgivelse) (2012)
Øystein Sunde - På sangens vinger (Nyutgivelse) (2012)
Øystein Sunde - Puslespill (samleboks, kun 100 eksemplarer) (2012)
Øystein Sunde - Sundes 5 første (samleboks) (2012)
Opal Rekords

Opal Rekords var en norsk platelabel mest brukt av Vazelina Bilopphøggers.
Opal Rekords het egentlig Opel Rekords, men i 1985 fikk ikke Vazelina lov av Opel å bruke det lenger siden «Opel Rekords» var for likt "Opel Rekord. Dermed ble det «Opal Rekords», Opal er «Opelen» på Totendialekt.


== Utgivelser ==


=== Album ===
Vazelina Bilopphøggers - Fem fyrer med ved (1984) (Opel Rekords)
Vazelina Bilopphøggers - 5 års jubileum (1985) (Opel Rekords)
Eldar Vågan - En herre med bart (1985) (Opel Rekords)
Vazelina Bilopphøggers - Musikk tel arbe' (1986)
Vazelina Bilopphøggers - Gå for gull! (1987)
Viggo Sandvik - Fisking i Valdres (1988)
Vazelina Bilopphøggers - Tempo (1989)
Vazelina Bilopphøggers - Full behandling (1990)
Vazelina Bilopphøggers - 11 år uten kvinnfolk (1992) (Opel Rekords)
Vazelina Bilopphøggers - Rock-A-Doodle (1994)
Vazelina Bilopphøggers - Gammel Oppland (1994)
Vazelina Bilopphøggers - Hææærli' på toppen ta væla (1996)
Vazelina Bilopphøggers - Hjulkalender (2000)
Vazelina Bilopphøggers - Bedre hell' all medisin! (2005)
Hyperkalemi

Hyperkalemi (av lat. hyperkaliæmia) er en tilstand hvor kaliummengden i blodet er forhøyet. Normalområdet for konsentrasjon av kalium (K+) i blodplasma er 3,6–5,0 mmol/L. Ekstrem hyperkalemi er en medisinsk nødsituasjon på grunn av risikoen for potensielt dødelig abnormal hjerterytme (arrhythmea). Tilstanden må ikke forveksles med hypokalemi, som er det motsatte av hyperkalemi – altså en for lav konsentrasjon av kalium i blodet.


== Referanser ==


== Eksterne lenker ==
(en) Hyperkalemia – kategori av bilder, video eller lyd på Commons
Malta under Paralympiske sommerleker 1960

Malta deltok under Paralympiske sommerleker 1960 i Roma, Italia.
Nasjonen ble representert av fire utøvere (tre menn og en kvinne) som konkurrerte i friidrett, snooker og bordtennis. Alle tok medaljer i sine øvelser. Malta vant flere medaljer enn i noe annet paralympisk leker, og vant sin eneste sølvmedalje til nå; de har seinere ikke vunnet annet enn bronsemedaljer i etterfølgende leker.


== Medaljevinnere ==


== Referanser ==


== Eksterne lenker ==
Resultater hos paralympic.org
Danielle Brown

Danielle Brown (født 10. april 1988) er en britisk funksjonshemmet bueskytter, som konkurrerer i klassen ST. Hun skyter med compound bue.Brown lider av kompleks regionalt smertesyndrom (CRPS) i beina, og konkurrerer på grunn av dette sittende, eller ved at hun «lener seg mot en stol». Hun har vunnet to paralympiske gullmedaljer, og har flere VM-gull for funksjonshemmede, men har også konkurrert sammen funksjonsfriske, f.eks. ved Samveldelekene 2010 der hun var med og vant gull i lagkonkurransen for England. 


== Karriere ==
Hennes første internasjonale konkurranse var EM for funksjonshemmede i 2006. Der nådde hun semifinalen, men ble der slått ut av tyrkiske Gulbin Su. Bronsekampen tapte hun 101-109 mot sin britiske lagvenninne Melanie Clarke, dermed endte hun på fjerdeplass.Hun deltok ved VM i bueskyting for funksjonshemmede i Cheongju i 2007. I åpen klasse individuelt vant hun gullmedalje, etter å ha slått Gulbin Su 116-107 i semifinalen og kinesiske Wang Li 114-108 i finalen. Hun deltok også på det britiske laget som fikk gull i lagkonkurransen, som slo Japan 221-199 i finalen.I 2008 deltok hun ved sine første paralympiske leker, som ble arrangert i Beijing. Etter seier over Wang Li i kvartfinalen (107-81) og Melanie Clarke i semifinalen (113-107) ble hun kvalifisert til finalen. Semifinaleresultatet var også ny paralympisk rekord. I finalen slo hun Chieko Kamiya med 112-98, og ble paralympisk mester, 20 år gammel. Året etter vant hun sølv individuelt og gull i lagkonkurransen ved VM i bueskyting for funksjonhemmede i Tsjekkia. VM-gullet individuelt gikk til spanske Ane Miren Alberdi.I 2010 fikk hun tre individuelle gullmedaljer, ved Arizona Cup, Stoke Mandeville World Invitational og EM i bueskyting for funksjonshemmede. Hun ble også tatt ut til å representere England ved Samveldelekene 2010, etter en kvalifiseringskonkurranse i Coventry, der hun kom på andreplass bak verdeneneren Nicky Hunt. Hun ble med det den første paralympiske utøveren som representerer England i samveldelekene. England vant gull i lagkonkurransen ved disse samveldelekene, representert ved Danielle Brown, Nicky Hunt og Nichola Simpson.Ved VM i bueskyting for funksjonshemmede i 2011 fikk hun gull individuelt, og sølv i lagkonkurransene for kvinner og mixlag. I 2012 var hun med og vant sølv i lagkonkurransen i Arizona Cup, og mixlaget fikk bronse ved Shanghai World Cup. 
Hun deltok også ved Paralympiske sommerleker 2012 i London. Her fikk hun beste poengsum i plasseringsrunden, med 676 poeng. Etter seier mot Maria Rubio Larrion i kvartfinalen og Maria Lyzhnikova møtte hun lagvenninne Melaine Clarke i finalen. Der vant Brown 6-4, og ble paralympisk mester. I lagkonkurransen ble Storbritannia slått ut av Sør-Korea i kvartfinalen, med 188-153.


== Meritter ==


== Referanser ==


== Eksterne lenker ==
(en) Danielle Brown – Paralympic.org 
(en) Danielle Brown – Commonwealth Games Federation 
Para-Archery.org - Danielle Brown
Archery.org - Danielle Brown
London 2012 - Danielle Brown
Gamalnorske lovstykke

Gamalnorske lovstykke er en bok i Samlagets serie Norrøne bokverk, utgitt i 1964, og redigert av Knut Robberstad. Samlingen inneholder et utvalg lovtekster fra de norske middelalderlovene Gulatingsloven, Frostatingsloven, Magnus Lagabøtes landslov, Magnus Lagabøtes bylov, Hirdskrå og Jons kristenrett.
Samlingen var først utgitt som en del av sjette bind av bokverket Den Norrøne litteraturen (1961-63).


== Referanser ==
Hønsenetting

Hønsenetting er en type netting laget av tynn ståltråd i et sekskantet (heksagonalt) rutenett. Trådens dimensjon er 0,7 til 2 mm, rutenettet har en maskestørrelse opp til 5 cm. Hønsenettingens primære bruk er inngjerding av høner og kyllinger. Hønsenetting kan også brukes til andre formål som armering ved støping og armering i pappmasjé.
Hønsenetting ble oppfunnet av Charles Barnard i Norwich i 1844.


== Referanser ==
Anders Goksøyr

Anders Goksøyr (født 1957) er en norsk professor i biologi ved Universitetet i Bergen, sønn av Jostein Goksøyr (1922–2000) som hadde samme stilling samme sted. Etter artium fra Åsane gymnas 1976 og cand.scient. 1984, mottok Anders Goksøyr en dr.scient. gjennom sin forskning på miljøgifter (toksikologi). Han vant i 1990 Meltzerprisen for yngre forskere, på 30 000 kroner. Han hadde laget en ny måte for å oppdage forurensning, nemlig ved å studere fiskens respons på miljøgifter. Utover 1990-tallet skrev han jevnlig i Bergens Tidende om forskning og miljø, og var førsteamanuensis ved Laboratorium for marin molekylærbiologi da han i 1994 utga boken Genenes tidsalder som omhandlet genmodifisert mat. I 2000 var han blitt professor i molekylær biologi da han utga DNA - det mystiske arvestoffet, samtidig som han var grunder og forskningssjef for Biosense Laboratories i Bergen, som blant annet laget tester for å påvise hormonforstyrrelser («herming») i fisk. Goksøyr ble knyttet til Molekylærbiologisk institutt i 1997 og ble professor i 2000. Han har vært tilsatt som instituttleder ved Institutt for Biologi siden 2010. Goksøyr har publisert over hundre artikler internasjonalt.


== Utgivelser ==
Anders Goksøyr (1994). Genenes tidsalder. Alma Mater. Arkivert fra originalen 19. mars 2002. 
Anders Goksøyr (2000). DNA, det mystiske arvestoffet. Gyldendal.  [Illustrert av Birgitte Kolbeinsen]


== Referanser ==
Storalliansen (Augsburgligaen)

Storalliansen, også kalt Augsburgligaen var en europeisk allianse som opprinnelig hadde til hensikt å stoppe den franske ekspansjonen under Ludvig XIV.
Samarbeidet kom i stand i 1686 under navnet «Augsburgligaen», under ledelse av keiser Leopold I av Det tysk-romerske rike, først gjennom en overenskomst i Berlin med kurfyrst Fredrik Vilhelm av Brandenburg, og deretter i Augsburg med de øvrige tyske fyrster, samt Spania og Sverige hvor partene forpliktet seg til å opprettholde Det tysk-romerske rikets integritet. Alliansen ble fra 1689 kjent som «Storalliansen» etter at også England sluttet seg til.
Land som for kortere eller lengre tid var tilsluttet samarbeidet var Bayern, Brandenburg, England, Irland,  De forente Nederlandene, Portugal, Rhinpalatinatet, Savoie, Sachsen, Skottland, Spania, Sverige, Det tysk-romerske rike og Østerrike.
Alliansen var særlig betydningsfull under niårskrigen og den etterfølgende spanske arvefølgekrig.
The Necessary Death of Charlie Countryman

The Necessary Death of Charlie Countryman er en amerikansk romantisk dramakomedie fra 2013. Filmen er regissert av Fredrik Bond, og har Shia LaBeouf, Evan Rachel Wood og Mads Mikkelsen i hovedrollene.


== Handling ==
Den ytterst gjennomsnittlige unge mannen Charlie Countryman (Shia LaBeouf) faller for den unge ungareren Gabi (Evan Rachel Wood) når han møter henne etter å ha sittet ved siden av faren hennes på et fly, noe som etterhvert resulterer i at faren hennes dør. Det skal vise seg at det er en kraftig hake: hun "tilhører" allerede en voldelig mafiaboss (Mads Mikkelsen), som ikke har noen planer om å slippe henne fra seg.


== Rolleliste ==
Shia LaBeouf i rollen som Charlie Countryman
Evan Rachel Wood i rollen som Gabi Banyai
Mads Mikkelsen i rollen som Nigel
Til Schweiger i rollen som Darko
Rupert Grint i rollen som Carl
Melissa Leo
Aubrey Plaza
James Buckley i rollen som Luke
Vanessa Kirby i rollen som Felicity
Lachlan Niebor i rollen som Ted
Montserrat Lombard i rollen som Madison


== Trivia ==
Filmen har vært i produksjon i flere år. Shia LaBeouf var først tildelt hovedrollen, men måtte trekke seg, så Zac Efron ble castet i stedet. Men da LaBeouf endelig ble ledig for prosjektet ble han tatt tilbake igjen.


== Eksterne lenker ==
(en) The Necessary Death of Charlie Countryman på Internet Movie Database 
(sv) The Necessary Death of Charlie Countryman i Svensk Filmdatabas 
(da) The Necessary Death of Charlie Countryman i Danmark Nationale Filminstitut 
(fr) The Necessary Death of Charlie Countryman på Allociné 
(nl) The Necessary Death of Charlie Countryman på MovieMeter 
(en) The Necessary Death of Charlie Countryman på AllMovie 
(en) The Necessary Death of Charlie Countryman på Turner Classic Movies 
(en) The Necessary Death of Charlie Countryman på Rotten Tomatoes 
(en) The Necessary Death of Charlie Countryman på Metacritic 
(en) The Necessary Death of Charlie Countryman på Box Office Mojo
Kaffeheis

Kaffeheis er et stativ til å skjenke kaffe med. Kaffekjelen settes i stativet, og med en sveiv kan kjelen tippes forsiktig fremover slik at kaffegruten ikke virvles opp når man skjenker. Kaffeheiser kan være laget både av tre og metall og i Norge har de særlig vært i bruk på 1800-tallet.
Synonymer: kaffestol og kjelestol.


== Litteratur ==
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Kaffeheiser i DigitaltMuseum
Caspar Markdanner

Caspar Markdanner (født 1533, død 1618 på Rønninge Søgård) var en dansk lensmann. 
Hans opphav er usikkert, men et gammelt sagn kan fortelle, at han var sønn av kong Christian III og en skomakerdatter fra Andst i nærheten av Kolding. Andre heller til at han i stedet var sønn av den kvinneglade Frederik I. Uansett tilhørte han ved fødselen ikke aldesstanden, men vokste allikevel opp under gode forhold. Han fikk privatundervisning av en lærer til han var 12 år, og undervisningen fortsatte deretter i Roskilde og i Hamburg. Han fulgte siden med en franskmann til Frankrike, og deretter til Spania og Italia før han trådte i tjeneste hos keiser Maximilian II i Østerrike som krigsmann og diplomat. Han ble hos keiseren i 10 år, og ble adlet av ham i 1571. Deretter tjente han i Braunschweig og hos hertug Adolf av Gottorp.


== Lensmann ==
På gjentatte oppfordringer fra rikshovmester Peder Oxe vendte han i 1574 tilbake til Danmark, hvor han ble ansatt ved hoffet først som hoffjunker, siden som kjøgemester i årene 1575–1585. Fra 1585–1617 var han lensmann på Koldinghus. I Norge hadde han Senjen len i årene 1580–1591, og i de to siste år av sitt liv også Brunlaug og Nummedal len. I 1577 hadde kongen gitt ham skjøte på Rønninge Søgård på Fyn. Nesten 60 år gammel giftet han seg den 9. april 1592 med den knapt 16 årige Sophie Oldeland (død 1639) på Koldinghus. Den forbindelse gjorde ham også til eier av Vejlegaard også på Fyn. Han eide også en eldre setegård i Dollerup, Andst herred. På Rønninge og Vejlegård oppførte han nye hovedbygninger.


== Ettermæle ==
Markdanner var etter sine mange år i utlandet preget av tysk kultur, men fikk allikevel i 1586 sitt navn knyttet til et av Danmarks nasjonale minnesmerker; han lot den den store Jellingestenen, som var blitt dekket av jord, gjenoppgrave og oppstille. I Sankt Nikolaj kirke i Kolding bekostet han altertavle og prekestol. Han lot oppføre Andst kirkes løkformede tårn i 1592, og fornyet deler av innventaret. I kirken henger en tavle hvis latinske tekst berømmer Markdanner og er forfattet av presten Jon Jensen Kolding. På prekestolens lydhimmel ses Markdanners adelige våpen. Han ble begravet i Rønninge kirke. 


== Referanser ==
Johanna Olweus

Johanna Olweus (født 29. april 1965) er en norsk professor i medisin, kjent for forskning på immunologi og behandling av kreft.  


== Akademisk karriere ==
Etter cand.med. 1992 studerte hun benmargskreft i tre år med NTNF doktorgradsstipend ved Becton Dickinson Immunocytometry Systems i San Jose, California, USA, hvorfra hun i 1997 returnerte for turnus ved sentralsykehuset i Buskerud.  Olweus disputerte til dr.med. i 1998 ved Avdeling for patologi ved Universitetet i Bergen på avhandlingen Tidlige trinn i human myelopoiese, som viste blant annet at stamceller i benmargen i tidlige modningstrinn kan renses. Hun ble spesialist i immunologi og transfusjonsmedisin i 2006. I 2007 ble hun seksjonsoverlege ved Immunologisk institutt ved Rikshospitalet-Radiumhospitalet og president i Norsk selskap for immunologi. I 2008 ble hun ny forskningssjef for Radiumhospitalet. I tillegg er hun professor II ved institutt for klinisk medisin ved Det medisinske fakultetved Universitetet i Oslo (UiO). Hennes forskergruppe ved UiO (Olweusgruppen) vant i 2011 vant Idéprisen på kroner 100 000 for å ha laget nytt reagens med stort potensial innen immunterapi for kreft, infeksjoner og autoimmune sykdommer.


== Bakgrunn ==
Hennes far Dan Olweus (1931–2020) var professor i psykologi ved Universitetet i Bergen, og Olweus vokste opp på Bolstadøyri.


== Referanser ==


== Eksterne lenker ==
(no) Publikasjoner av Johanna Olweus i forskningsdokumentasjonssystemet CRIStin 
Johanna Olweus profil hos Universitetet i Bergen